Die Soenoffer | Maroela Media
Wat maak dat kinders moord pleeg?
Die storie van 'n negejarige reeksmoordenaar.
Isa Konrad vul 'n belangrike gaping in die mark, want sielkundige rillers in Afrikaans is besonder skaars. Die soenoffer vergelyk goed met die bestes in hierdie genre en herinner veral aan boeke soos Perfume en We need to talk about Kevin.
Isa Konrad het in Namibië grootgeword. Op skool was sy enige onderwyser se nagmerrie – sy was allergies vir boeke en skoolwerk, en sy het slegs twee ambisies gehad: sy was heilig oortuig dat sy bestem was om die toekomstige mevrou Harrison Ford te word, en sy wou die wye wêreld invaar. Ná skool het sy Switserland toe geëmigreer. Sy het jare lank in Zürich gewoon, getrou, met 'n gesin begin en na hartsbegeerte gereis. Isa het kunsgeskiedenis en daarna voltyds regte gestudeer. In 2001 het die gesin Suid-Afrika toe geïmmigreer en in Pretoria gewoon. Isa het ingeskryf vir 'n kreatiewe skryfkursus, want sy wou leer waar stories vandaan kom. Sy het sedertdien sewe romanses en 'n spanningsroman geskryf. Tussendeur het sy kinders grootgemaak, in 'n jazz-trio gesing en haar aan boeke, opera en skoenekoop vergryp.
Die ondenkbare was Isa se eerste spanningsroman en is gunstig ontvang toe dit bekend gestel is in 2010.